Dokument ta’ ħidma ta’ l-uffiċjali tal-Kummissjoni - li jakkumpanja lil: White paper dwar Strateġija għall-Ewropa dwar kwistjonijiet ta' saħħa marbuta man-Nutriment, il-Piż Żejjed u l-Obeżità - Ġabra fil-qosor ta’ l- istima ta’ l-impatt {KUMM(2007) 279 finali} {SEG(2007) 706} /* SEK/2007/0707 finali */





[pic] | KUMMISSJONI TAL-KOMUNITAJIET EWROPEJ | Brussel 30.5.2007 SEG(2007) 707 DOKUMENT TA’ ĦIDMA TA’ L-UFFIĊJALI TAL-KUMMISSJONI li jakkumpanja lil: WHITE PAPER DWAR Strateġija għall-Ewropa dwar kwistjonijiet ta' saħħa marbuta man-Nutriment, il-Piż Żejjed u l-Obeżità ĠABRA FIL-QOSOR TA’ L- ISTIMA TA’ L-IMPATT {KUMM(2007) 279 finali}{SEG(2007) 706} ĠABRA FIL-QOSOR TA' L-ISTIMA TA' L-IMPATT[1] DWAR WHITE PAPER TAL-KUMMISSJONI RIGWARD STRATEĠIJA GĦALL-EWROPA FUQ KWISTJONIJIET TA' SAĦĦA RELATATI MAN-NUTRIMENT, IL-ĦXUNA ŻEJDA U MA' L-OBEŻITÀ 1. ID-DEFINIZZJONI TAL-PROBLEMA Dieti żbilanċjati u livelli baxxi ta' attività fiżika huma l-kawża ta' 6 mis-7 fatturi ewlenin ta' riskju għas-saħħa fl-Ewropa, skond l-Organizzazzjoni Dinjija tas-Saħħa (il-WHO), ara d-Dijagramma 1 fl-Anness. Huwa stmat li 80 % tal-mard tal-qalb, tal-puplesija u d-dijabete tat-tip 2 u 40 % tal-kanċer, jistgħu jiġu evitati jekk il-fatturi ta' riskju ta' l-istil komuni ta' ħajja jiġu eliminati (inkluż it-tipjip). Teżisti evidenza li turi li d-dieti u l-livelli ta' attività fiżika fl-UE qed imorru għall-agħar, minħabba li l-obeżità u l-ħxuna żejda qegħdin jiżdiedu. Id- data tindika li 19 minn 27 Stat Membru diġà għandhom BMI ( body mass index ) medju fuq il-livell ta' saħħa ta' 25 kg/m2, ara d-Dijagramma 2 fl-Anness. Meta wieħed jassumi fi tkabbir lineari, u mingħajr intervent, huwa stmat li l-prevalenza ta' obeżità fl-UE-27 se tilħaq l-20.1 % fl-2020, ara d-Dijagramma 3 fl-Anness. Il-preżunzjonijiet li fuqhom saru dawn il-kalkoli jindikaw li dan jista' jkun tbassir konservattiv. Per eżempju, l-esperjenza ta' l-Istati Uniti minn lejn l-aħħar tas-snin 80 hija ħafna ogħla. It-tieni, l-analiżi ma tqisx il-mod dwar kif l-obeżità u l-ħxuna qed jiżdiedu fit-tfal. Teżisti evidenza li l-obeżità fit-tfal qiegħda dejjem tiżdied bl-ogħla prevalenza fil-pajjiżi tan-naħa ta' isfel ta' l-Ewropa, ara d-Dijagrammi 4 u 5 fl-Anness. Il-prevalenza ta' l-obeżità tidher li qed tiżdied matul il-ħajja adulta b'livelli l-aktar għolja fost l-adulti ta' fuq il-50 u s-60 sena. Id-differenzi bejn is-sessi mhumiex uniformi f'dak li għandu x'jaqsam ma' l-obeżità. Il-melħ huwa aspett ieħor tan-nutriment li jikkawża ħsara għas-saħħa (b'mod partikolari mard kardjovaskolari u l-puplesija). Id- data tindika li l-konsum ta' melħ fl-UE huwa ogħla b'mod sinifikanti minn 5 g ta' klorur tas-sodju rrakkomandati kuljum, għal madwar 9-11 g kuljum bil-biċċa l-kbira tal-melħ ġej minn ikel ipproċessat. Programmi komprensivi ta' tnaqqis ta' melħ fuq żmien twil urew li kienu effettivi ħafna għax ipproduċew benefiċċji għas-saħħa. Per eżempju, fil-proġett tal-Karelja ta' Fuq fil-Finlandja, medja ta' 30-35 % ta' tnaqqis fil-konsum tal-melħ irrappurtata matul 30 sena fil-Finlandja kienet assoċjata ma' tnaqqis drammatiku minn 75 % sa 80 % fl-imwiet ikkawżati kemm minn puplesija kif ukoll mill-mard tal-qalb fil-popolazzjoni taħt il-65 sena. Il-kawżi ta' nutriment ħażin, attività fiżika baxxa u ż-żieda fil-ħxuna żejda/obeżità huma kumplessi u għandhom ħafna fatturi, relatati ma' fatturi differenti bħalma huma l-kummerċ internazzjonali; il-politika agrikola; it-tagħrif, l-attitudni u l-għarfien dwar l-ikel kif ukoll id-disponibilità u l-għażliet ta' tipi ta' ikel; l-opportunitajiet u l-motivazzjoni għall-attività fiżika li huma min-naħa tagħhom influwenzati mill-ambjent fiżiku, il-politika ta' l-edukazzjoni, id-drawwiet fil-familji u l-bqija. Teżisti evidenza li l-Ewropej qegħdin jieklu iżjed, u li d-dieta mhijiex ibbilanċjata. Iċ-ċifri ta' l-Organizzazzjoni ta' l-Ikel u l-Agrikoltura juru li matul l-1961-2001, l-enerġija li ġejja mill-ikel fl-Ewropa kibret b'aktar minn 15 %. Hemm ukoll data li tindika li l-perċentwali ta' l-enerġija totali mix-xaħam ikkunsmat tela' b'ħarira żgħira bejn l-1996 u l-1998, u li l-konsum ta' frott u ta' ħaxix huwa ħafna inqas mil-livelli rrakkomandati f'bosta pajjiżi. Żidiet żgħar bħal dawn fil-konsum ta' l-ikel jistgħu faċilment joħolqu żieda fil-piż, jew effetti oħra ta' saħħa. Hemm data disponibbli limitata li għandha x'taqsam max-xejriet fl-attività fiżika, għalkemm id- data turi li l-livelli attwali ta' attività mhumiex qed jilħqu l-livelli rrakkomandati għas-saħħa. 2. IL-KAż FAVUR L-AZZJONI F'LIVELL TA' L-UE Saru bosta sejħiet mill-Kunsill biex il-Kummissjoni tikkontribwixxi aktar f'dan il-qasam. Hemm sensiela ta' kompetenzi f'livell ta' l-UE, kif ukoll leġiżlazzjoni eżistenti, li jikkontribwixxu fil-formazzjoni ta' l-ambjent għal teħid ta' deċiżjonijiet favur is-saħħa f'livell ta' l-Istat Membru. Dan jinkludi l-leġiżlazzjoni marbuta ma' l-ikel, l-iżvilupp ta' programmi fis-setturi agrikoli, il-fondi strutturali, ir-riċerka, il-politika urbana u tat-trasport, u l-mezzi tax-xandir. Hemm aspetti trans-nazzjonali biex itejbu l-livelli tan-nutriment u ta' l-attività fiżika fl-Istati Membri, kif ukoll dimensjoni qawwija tas-suq intern rigward din il-kwistjoni bħalma hu l-bejgħ transkonfinali ta' prodotti agrikoli u dawk manifatturati F'dak li għandu x'jaqsam ma' l-aspetti trans-nazzjonali, il-manifatturi ta' l-ikel naqqsu l-livell ta' nutrijenti (bħall-melħ) f'xi prodotti għal xi Stati Membri iżda mhux għal oħrajn. Il-konsegwenza ta' dan hi li f'xi pajjiżi kategorija ta' ikel manifatturat se tkun ta' riskju akbar għall-ipertensjoni (pressjoni għolja) u l-puplesija milli l-istess kategorija ta' prodotti f'pajjiż ieħor. L-azzjoni f'livell ta' l-UE tista' tevita ineffiċjenzi fl-UE permezz tal-ħolqien ta' livell indaqs għall-manifatturi tal-ħwejjeġ u għall-bejjiegħa bl-imnut. Għal dawk kollha kkonċernati - aktar mid-djalogi separati bejn l-Istati Membri, huwa d-djalogu mmexxi mill-UE b'dawn l-atturi, li għandu mnejn iwassal għall-formazzjoni ta' ekonomiji ewlenin ta' skala. Għalkemm l-Istati Membri qegħdin iżidu fl-azzjoni li qed jieħdu, hemm sinjal żgħir ferm li l-obeżità u l-ħxuna żejda qed jillivellaw jew qegħdin jibdew jonqsu x'imkien. Il-livelli ta' l-obeżità u l-ħxuna żejda qed jiżdiedu kullimkien b'rati differenti. Dan jappoġġja l-kunċett li hemm fatturi globali jew mifruxin mal-Komunità kollha li qed jinfluwenzaw ix-xena, li għandhom jiffurmaw parti mit-tweġiba. L-azzjoni eżistenti fuq livell ta' l-UE kabbret il-kunsens politiku u l-isforz ta' ħafna atturi. Il-Konferenza ta' l-2004 fuq l-Obeżità u l-Pjattaforma ta' l-2005 fuq in-Nutriment ħolqu dinamika akbar milli kien hemm qatt qabel f'xi Stati Membri. L-operaturi ekonomiċi laqgħu b'mod varjat ir-"rikonoxximent" li l-livell ta' l-UE jġib miegħu għall-isforzi tagħhom, il-kooperazzjoni u l-isfida lill-operaturi ekonomiċi biex itejbu l-parti tagħhom. Barra minn hekk, il-koordinazzjoni u l-azzjoni f'livell ta' l-UE għandhom il-potenzjal li jservu ta' katalizzatur biex jifirxu fl-UE-27 il-progress fil-kura għas-saħħa li seħħ f'inqas minn 5 snin f'pajjiżi bħall-Finlandja (inizjattivi ta' kura għas-saħħa relatati mal-melħ u mal-qalb) u l-Polonja (inizjattivi ta' kura għas-saħħa relatati ma' xaħmijiet u mal-qalb). L-istrateġiji li qed jadottaw il-pajjiżi biex jittrattaw kwistjonijiet fuq in-nutriment u l-attività fiżika huma differenti ħafna. Per eżempju, id-Danimarka u n-Norveġja t-tnejn ittrattaw il-kwistjoni ta' restrizzjoni tal-livell tat-trans-xaħmijiet fl-ikel permezz ta' strateġiji differenti. Id-Danimarka segwiet strateġija regolatorja, filwaqt li n-Norveġja għażlet metodi volontarji. Il-provi jkunu jistgħu jindikaw li nkisbu riżultati simili. 3. GħANIJIET L-għan ġenerali huwa li titnaqqas il-ħsara għas-saħħa u għall-ekonomija minħabba f'dieti żbilanċjati u l-livelli baxxi ta' attività fiżika u li għandu jwassal għal soċjetà aktar b'saħħitha, produttività ogħla u żvilupp ekonomiku sostenibbli fuq il-livell ta' l-għanijiet stipulati fl-għan tal-Kunsill ta' Liżbona għal Snin ta' Ħajja fis-Saħħa għal kulħadd. B'mod aktar speċifiku, l-għan tal-Kummissjoni Ewropea huwa li din tappoġġja lill-Istati Membri biex itejbu d-dieta u l-livelli ta' attività fiżika tal-popolazzjoni fl-UE, u b'mod partikolari biex titnaqqas il-prevalenza ta' l-obeżità u l-ħxuna żejda. It-tnaqqis tal-prevalenza ta' l-obeżità huwa għan ewlieni fuq perjodu ta' żmien medju (u indikatur għas-suċċess). 3.1. L-għażliet L-għażliet A u B huma għażliet awtonomi, u esklussivi b'mod reċċiproku. L-għażliet C u D huma kumulattivi. Skond l-Artikolu 152, il-Kummissjoni għandha taħdem lejn koerenza b'saħħitha bejn il-linji politiċi tagħha kollha u l-għanijiet tas-saħħa pubblika tagħha. Għalhekk, l-iżvilupp ta' l-integrazzjoni mal-linji politiċi tal-Kummissjoni kollha jirrelata ma' l-għażliet kollha. - A Ebda attività f'livell ta' l-UE: F'din l-għażla, id-deċiżjonijiet tal-linji politiċi u l-inizjattivi għandhom jitħallew fil-biċċa l-kbira f'idejn l-Istati Membri u l-partijiet interessati, mingħajr koordinazzjoni f'livell Ewropew. L-azzjonijiet eżistenti jiġu abbandonati. - B Status Quo: L-UE għandha tkompli tiffaċilità d-djalogu bejn il-partijiet interessati permezz tal-Pjattaforma ta' l-UE u n-Netwerk dwar in-Nutriment u l-Attività Fiżika sa kemm dawn il-fora jibqgħu jitqiesu li qed iżidu l-valur, kif ukoll il-kontinwazzjoni bl-iffinanzjar ta' proġetti taħt il-Programm ta' Saħħa Pubblika. - C Strateġija komprensiva ma' l-UE kollha: Filwaqt li tibni fuq l-għażla B, din l-għażla għandha tfittex li tiżviluppa l-azzjonijiet f'livell Komunitarju iżda tipprova tiżviluppa l-azzjoni f'livell lokali u reġjonali fl-Istati Membri, u permezz ta' mezzi ġodda li normalment mhumiex responsivi jew ma jintlaħqux permezz ta' l-użu ta' strateġiji innovattivi. Din l-għażla għandha tfittex li tiffoka fuq mekkaniżmi volontarji, għalkemm strateġija bħal din m'għandhiex tbiddel l-istrateġija tal-Kummissjoni f'oqsma fejn hemm oqfsa leġiżlattivi diġà stabbiliti, bħal fil-każ ta' l-ittikkettar fl-ikel. Pjuttost għandha tfittex li ssaħħaħ dawn l-oqsma billi tippromwovi azzjonijiet kumplementarji volontarji. - D Strateġija purament regolatorja : Filwaqt li tibni fuq l-għażla B, din l-għażla għandha tfittex li ssaħħaħ il-qafas leġiżlattiv għal dawk l-oqsma ta' linji politiċi fejn hemm aktar potenzjal biex isir hekk (bħar-restrizzjonijiet fuq ir-reklami għat-tfal u l-bqija, u r-riformulazzjoni) aktar milli s-segwitu ta' strateġiji tal-partijiet interessati f'dawn l-oqsma. 4. L-ANALIżI TA' L-IMPATTI 4.1. Impatti ekonomiċi It-total ta' l-ispejjeż weħidhom diretti u indiretti fis-sena 2002 relatati ma' ħxuna żejda fl-UE-15 kien stmat li laħaq it-€ 32.8 biljun fis-sena. Studju fl-2005 għamel stima li l-ispejjeż diretti u indiretti tal-ħxuna żejda (BMI [pic] 30kg/m2) laħaq iż-0.3 % tal-PGD ta' l-UE-15. L-estrapolazzjoni ta' dan ma' l-UE-25[2] bl-użu taċ-ċifri tal-PGD ta' l-2005, tirriżulta fin-nefqa fuq l-obeżità ta' € 40.5 biljun fis-sena, u nefqa lill-UE-25 ta' € 81 biljun għall-obeżità u għall-ħxuna żejda jekk wieħed jassumi (imsejjes fuq id- data tar-Renju Unit) li ż-żieda fin-nefqa għall-piż żejjed tirdoppja n-nefqa ta' l-obeżità. Dawn iċ-ċifri jissottovalutaw l-ispiża ta' dieti żbilanċjati u ta' attività fiżika in ġenerali minħabba li (1) iż-żieda fil-piż hija biss effett wieħed ta' dieti żbilanċjati u livelli baxxi ta' attività fiżika, (2) l-istudji m 'għandhomx ħabta jqisu l-ispiża tal-konsegwenzi taż-żieda ta' piż fit-tfal, (3) anke jekk titqies l-ispiża ta' l-obeżità, l-istimi ma jinkudux spejjeż addizzonali relatati ma' kundizzjonijiet oħra bħall-uġigħ tad-dahar u d-depressjoni li jaggravaw biż-żieda fil-piż, u (4) hemm spejjeż intanġibbli relatati ma' tbatija personali, man-nuqqas ta' kwalità ta' ħajja u ma' mewt qabel il-waqt li huma diffiċli li jiġu kkwantifikati. L-impatt ta' l-azzjonijiet fuq l-industrija ta' l-ikel L-analiżi ta' l-impatt fuq l-industrija, tiffoka fuq l-industrija ta' l-ikel u tax-xorb bħala t-tieni l-akbar settur tal-manifatura wara l-industrija tal-metall fl-2001 li jkopri 11 % u 13 % tal-valur totali miżjud ta' manifattura ta' l-UE u l-impjieg, rispettivament. L-istruttura tas-settur hija importanti: għadd ta' kumpaniji kbar ta' l-ikel u x-xorb jiddominaw. L-akbar 1 % ta' kumpaniji ta' l-ikel u x-xorb jimpjegaw 39 % tal-ħaddiema, u jagħmlu tajjeb għal 51 % ta' kemm idawwar flus is--settur. Xi azzjonijiet (jekk ikunu ta' suċċess biex ibiddlu l-preferenzi tal-konsumaturi għal prodotti) jistgħu jirriżultaw f'konsum aktar baxx ta' ċertu ikel, bħall-ikel b'kontenut għoli ta' enerġija, u konsum ogħla ta' ikel ieħor, bħall-frott u l-ħxejjex. L-analiżi ta' l-industrija tara nfiq potenzjali u benefiċċji f'dan. L-ispejjeż huma relatati mat-tkabbir anqas ta' bejgħ u t-tnaqqis fl-ekwità fid-ditta għal dak l-ikel li huwa kkonsmat inqas, jew li għalih tnaqqas ir-reklamar. Iżda rapport ta' JP Morgan jinnota wkoll li, "hemm opportunità għal ditti li jinkludu ġenwinament 'is-saħħa' u l-'benesseri' biex jibnu vantaġġ kompetittiv għal żmien twil li għandu jissarraf fi tkabbir ta' bejgħ u fl-espansjoni ta' marġini sostenibbli. L-istampa li l-kumpaniji li jirrispondu għat-tħassib dwar is-saħħa se jiġu ppremjati fis-suq hija appoġġjata mill-evidenza ta' l-adattabilità għax-xejriet tas-settur li jipproduċi l-ikel. Globalment 18 minn 24 kategorija li qed jikbru l-aktar u 6 minn 7 kategoriji li qed jikbru b'rata ta' ċifra doppja huma relatati mal-perċezzjoni tal-konsumatur dwar is-saħħa u l-benesseri, b'dawn il-kategoriji li qegħdin attwalment jaġixxu ta' mutur ewlieni għat-tkabbir tas-settur. Bil-maqlub, ir-rapport ġibed ukoll l-attenzjoni għal kategoriji meqjusa mill-konsumaturi bħala inqas orjentati lejn is-saħħa u li attwalment qed jikbru aktar bil-mod jew qegħdin jonqsu. Impatti industrijali oħra importanti jinkludu n-nefqa potenzjali għas-setturi differenti tal-mezzi tax-xandir (televiżjoni, pubblikazzjoni u l-bqija) li għandha mnejn tirriżulta mit-tnaqqis fir-reklamar ta' prodotti ta' l-ikel u x-xorb li fihom ħafna xaħam, melħ jew zokkor għat-tfal. 4.2. L-impatt fuq l-ambjent L-azzjonijiet li jippromwovu l-attività fiżika permezz tal-promozzjoni ta' "trasport attiv", jew permezz ta' kampanji għal qawmien ta' għarfien jew l-użu ta' fondi tal-Kummissjoni biex tittejjeb l-infrastruttura tat-trasport għaċ-ċikliżmu u l-mixi, huma mistennija li jkollhom impatt pożittiv fuq l-ambjent billi jnaqqsu d-domanda għal vetturi bil-mutur. Fi bnadi oħra, jekk azzjonijiet futuri jirriżultaw f'bidliet fil-Politika Agrikola Komuni f'setturi bħal tal-frott u l-ħxejjex, jew tal-ħalib, jista' jkun hemm impatti fuq l-ambjent relatati ma' l-użu ta' l-art. Ma hemm l-ebda impatt negattiv previst fuq l-ambjent assoċjat ma' azzjonijiet bħall-iżvilupp ta' sħubija, kampanji għall-qawmien ta' għarfien, b'formulazzjoni mill-ġdid jew b'bidliet għall-prassi tar-riklamar. 4.3. Impatt fuq is-Soċjetà Id- data tindika wkoll li dieti żbilanċjati u livelli baxxi ta' attività fiżika, jekk iwasslu għall-obeżità, huma problema għal ċerti gruppi inklużi dawk b'livell aktar baxx ta' edukazzjoni, dawk bi stati soċjali aktar baxxi u dawk bi stima personali baxxa. Mil-letteratura: - Teżisti korrelazzoni inversa bejn il-BMI u l-edukazzjoni f'madwar nofs il-gruppi ta' popolazzjoni maskili, iżda virtwalment fil-gruppi kollha femminili. - Kemm l-obeżità kif ukoll id-dijabete huma marbuta sew ma' l-indikaturi ta' l-inugwaljanza (eżempju, il-koeffiċjenti Gini ta' qligħ) aktar milli mal-qligħ nazzjonali medju. - L-i status soċjali u l-istima personali osservati huma wkoll marbuta b'modi li jissuġġerixxu rabta ma' l-imġiba fejn tidħol is-saħħa, konsistenti ma' studji li juru li ħafna mir-riżultati tas-saħħa huma marbuta ma' l-i status soċjali. Għalhekk l-impatt soċjali ta' strateġiji biex jitnaqqsu l-ħxuna żejda u l-obeżità għandhom x'jaqsmu kemm ma' l-inklużjoni soċjali kif ukoll man-nuqqas ta' diskriminazzjoni. Id-diskriminazzjoni u l-iżvantaġġ soċjali assoċjati ma' l-obeżità huma mħallta mar-rabta bejn l-obeżità u l-i status soċjo-ekonomiku. 5. IT-TQABBIL TA' L-GħAżLIET 5.1. Sinteżi tat-tqabbil ta' l-għażliet politiċi Kif turi t-tabella ta' hawn taħt, hemm firxa ta' għażliet politiċi li l-Kummissjoni tista' tieħu u li jistgħu jżidu l-valur ma' l-azzjonijiet ta' l-Istati Membri, u jikkontribwixxu għall-għan li jittejbu n-nutriment u l-livelli ta' attività fiżika, u jitnaqqsu l-obeżità u l-ħxuna żejda. Din it-tabella hawn isfel tiġbor fil-qosor il-potenzjali u n-nuqqasijiet assoċjati ma' l-erba' għażliet. Tabella 1: Sinteżi tal-potenzjali/ nuqqasijiet assoċjati ma' l-erba' għażliet GħAżLA | POTENZJALI | NUQQASIJIET | A. (WARRAB) | RIżORSI DISPONIBBLI BIEX JIFFOKAW FUQ PRIJORITAJIET OħRA TA' SAħħA PUBBLIKA TA' L-UE | L-EBDA KONTRIBUT F'LIVELL TA' L-UE FUQ GħADD TA' OQSMA LI JINFLUWENZAW ID-DIETA U L-ATTIVITÀ FIżIKA TINJORA T-TALBIET MILL-KUNSILL U L-PARLAMENT L-EBDA KOORDINAZZJONI TAL-PARTIJIET INTERESSATI, L-ISTATI MEMBRI MħOLLIJA JIMPENJAW RUħHOM INDEPENDENTEMENT | B (STATUS QUO) | L-AZZJONIJIET ATTWALI TAL-PARTI INTERESSATA (LI JIDHRU FIL-BERAħ LI HUMA POżITTIVI) JKOMPLU L-EBDA RISKJI ġODDA | L-EBDA DIREZZJONI STRATEġIKA KOMUNI GħALL-ATTURI F'LIVELL TA' L-UE L-EBDA PROMOZZJONI TA' FORA TAL-PARTIJIET INTERESSATI F'LIVELL TA' L-ISTATI MEMBRI U F'LIVELLI LOKALI OPPORTUNITÀ MITLUFA GħALL-KUMMISSJONI BIEX TGħIN LILL-ISTATI MEMBRI JITTRATTAW IL-KWISTJONI | C (STRATEġIJA VOLONTARJA) | QAFAS KOMUNI GħALL-ATTURI KOLLHA L-IżVILUPP TAL-KOERENZA POLITIKA F'LIVELL KOMUNITARJU JISTA' JKUN AKTAR FAċLI FIL-KUNTEST TA' STRATEġIJA KOMPRENSIVA TA' L-UE OPPORTUNITÀ BIEX JIġU IDENTIFIKATI L-AZZJONIJIET "FEJN IGAWDI KULħADD" IS-SEHEM FAKOLTATTIV TA' L-ATTURI INDUSTRIJALI MSEJJES FUQ L-INTERESSI TAN-NEGOZJU U GħALHEKK L-ISPEJJEż RISTRETTI GħAL ANQAS KUMPANIJI. OPPORTUNITAJIET GħAL RISPONS AKTAR TA' MALAJR | SPEJJEż GħAS-SEHEM F'LAQGħAT/NETWERKS ADDIZZJONALI GħALL-PARTIJIET INTERESSATI (STATI MEMBRI U ATTURI PRIVATI) AKTAR PIż TA' MONITORAġġ GħALL-PARTIJIET INTERESSATI LI JIPPARTEċIPAW MARBUT MAL-ħTIEġA LI TINTWERA L-IMPLIMENTAZZJONI TA' L-AZZJONIJIET. | D (QAFAS LEġIżLATTIV AKTAR B'SAħħTU) | RISPONS UNIFORMI MIFRUX MA' L-UE KOLLHA, U MILL-ATTURI KOLLHA | SPEJJEż GħAL GħADD AKBAR TA' ATTURI PRIVATI JISTGħU JKUNU SPROPORZJONATI JEKK L-GħAżLIET VOLONTARJI 'FEJN IGAWDI KULħADD' BISS HUMA BIżżEJJED BIEX FIT-TRATTAMENT TAL-PROBLEMA LIMITU TA' żMIEN ITWAL BIEX IKUN OSSERVAT IR-RISPONS IL-LEġIżLAZZJONI TISTA' "TISKADI" F'SUQ LI DEJJEM QED JINBIDEL. | Aspetti li jillimitaw L-ispejjeż għall-UE fejn ma titteħidx azzjoni huma kbar ħafna. bi € 80 biljun fis-sena li huma stima konservattiva. Dan huwa ħafna ikbar mill-ispejjeż ta' l-għażliet li qed jitqiesu. 6. L-GħAżLA PPREFERUTA Hemm bażi ċara għal rispons aktar qawwi mill-Komunità – li tindika għażla bejn C jew D. L-Għażla C hija ppreferuta (i) minħabba f'indikazzjonijiet li din l-għażla tista' tkun daqstant effettiva bil-provi, (ii) minħabba li bħala strateġija volontarja tista' tikseb riżultati aktar malajr, u (iii) minħabba li l-istruttura ta' l-industrija ta' l-ikel hija waħda fejn jiddominaw għadd zgħir ta' kumpaniji kbar, u fejn id -data ta' l-industrija tindika li dawn il-kumpaniji għandhom jibbenefikaw mill-azzjonijiet ta' implimentazzjoni f'dan il-qasam. 7. SORVELJANZA U VALUTAZZJONI Il-White Paper prevista tal-Kummissjoni se tinkludi proposti biex ittejjeb is-sorveljanza tan-nutriment u ta' l-istatus marbut mas-saħħa ta' l-attività fiżika, u l-azzjonijiet fil-livelli kollha, b'mod partikolari f'relazzjoni ma' l-obeżità u l-ħxuna żejda. Il-prevalenza ta' l-obeżità se tkun indikatur ewlieni ta' progress fl-UE, iżda se jiġu identifikati indikaturi oħra relatati mal-progress fis-segwitu ta' twaqqif ta' sistemi volontarji taħt l-Għażla C ippreferuta. 8. ANNESS Tabella 1: Fatturi ta riskju li jiddominaw fil-problemi tas-saħħa fir-Reġjun Ewropew [pic] Sors: World Health Report 2002 Tabella 2: Il-medja ta' BMI fl-Istati Membri ta' l-UE [pic] Tabella 3: L-obeżità fl-Ewropa: analiżi tax-xejriet [pic] Sors: Infobase tal-WHO analizzat minn RAND Europe Tabella 4: Il-prevalenza tal-ħxuna żejda fost it-tfal ta' l-iskola, fl-UE-25 [pic] Sors: International Obesity TaskForce Child Obesity Report 2007 Tabella 5: Il-prevalenza ta' ħxuna żejda fost it-tfal ta' l-iskola f'pajjiżi magħżula ta' l-UE-27, imsejsa fuq stħarriġiet 1958-2003 [pic] [1] Fuq il-bażi ta' SEG(2005) 791 tal-15 ta' Ġunju (Linji gwida dwar l-Istima ta' l-Impatt). [2] Iċ-ċifra komposta tal-PGD għall-UE-27 ma nstabitx. Overweight (BMI ≥ 25 kg/m2)